
	Valstybės sienos apsaugos tarnybos

PRIE LIETUVOS RESPUBLIKOS Vidaus reikalų ministerijos

Vilniaus RINKTINĖS Vadas



	

	ĮSAKYMAS

	DĖL DARBO LAIKO NUSTATYMO

	

	2012 m. sausio      d. Nr.

	Mickūnai


Vykdydamas Lietuvos Respublikos Vyriausybės 2003 m. rugpjūčio 7 d. nutarimą Nr.990 „Dėl darbo laiko nustatymo valstybės ir savivaldybių įmonėse, įstaigose ir organizacijose“ (Žin., 2003, Nr.79-3593) bei vadovaudamasis Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT) vado 2007 m. gruodžio 11 d. įsakymu Nr.4-1139 „Dėl įgaliojimų suteikimo“ ir VSAT vado 2009 m. vasario 10 d. įsakymo Nr.4-103 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos vado 2006 m. rugsėjo 6 d. įsakymo Nr. 4-621 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos vidaus tvarkos taisyklių patvirtinimo“ pakeitimo“ 2.1 punktu:

1. N u s t a t a u, kad:


1.1.  VSAT Vilniaus rinktinėje, išskyrus dirbančius pamaininį darbą:

1.1.1. dirbama pirmadienį, antradienį, trečiadienį, ketvirtadienį nuo 8.00 val. iki 17.00 val., o penktadienį – nuo 8.00 val. iki 15.45 val.;


1.1.2. pietų pertraukos laikas – nuo 12.00 val. iki 12.45 val.;


1.1.3. poilsio dienos – šeštadienis ir sekmadienis;


1.1.4. švenčių dienų išvakarėse darbo laikas sutrumpinamas viena valanda.


1.2. VSAT Vilniaus rinktinės Sargybų skyriaus pareigūnai, dirbantys 24 valandų trukmės pamainomis, vykdantys rinktinės budėtojo, budėtojo padėjėjo ir Arsenalo apsaugos funkcijas, dirba nuo 8.00 val. iki kitos dienos 8.00 val.;


1.3. VSAT Vilniaus rinktinės Sargybų skyriaus pareigūnai, kurių darbo vieta nustatyta Specialiosios paskirties užkardoje, dirbantys 24 valandų trukmės pamainomis,  dirba nuo 11.00 val. iki kitos paros 11.00 val.


1.4. VSAT Vilniaus rinktinės Sargybų skyriaus pareigūnai, kurių darbo vietos nustatytos: Lavoriškių,  Padvarionių, Gintaro Žagunio, Dieveniškių ir Pavoverės užkardose dirbantys:


1.4.1. 13 valandų trukmės pamainomis, dirba nuo 7.30 val. iki 20.30 val. (19.30 val. – 8.30 val.);


1.4.2. esant tarnybiniam būtinumui 14 valandų trukmės pamainomis, dirba nuo    7.00 val. iki 21.00 val. (19.00 val. – 9.00 val.);


1.5. VSAT Vilniaus rinktinės Sargybų skyriaus pareigūnai, kurių darbo vietos nustatytos: Kenos,  Vilniaus oro uosto ir Kauno oro uosto užkardose dirbantys:


1.5.1. 12.30 valandų trukmės pamainomis, dirba nuo 7.30 val. iki 20.00 val. (19.30 val. – 8.00 val.);


1.5.2. esant tarnybiniam būtinumui 14 valandų trukmės pamainomis, dirba nuo    7.00 val. iki 21.00 val. (19.00 val. – 9.00 val.);


1.6. Valstybės tarnautojams ir darbuotojams, dirbantiems pagal darbo sutartis (toliau – darbuotojai) (išskyrus dirbančius pamaininį darbą), jiems pageidaujant ir VSAT Vilniaus rinktinės vadui pritarus, gali būti nustatytas atskiras darbo grafikas netaikant šio įsakymo 1.1 – 1.4 punktuose nustatytų reikalavimų dėl darbo laiko pradžios, pabaigos ir kasdieninės darbo laiko trukmės. Tokiu atveju darbuotojas tarnybiniu pranešimu, kuriame nurodomas pageidaujamas darbo pradžios, pabaigos ir pietų pertraukos laikas, suderintu su tiesioginiu vadovu ir VSAT Vilniaus rinktinės vado pavaduotoju pagal administravimo sritį, kreipiasi į VSAT Vilniaus rinktinės vadą. VSAT Vilniaus rinktinės vadui pritarus dėl atskiro darbo grafiko nustatymo, VSAT Vilniaus rinktinės Štabo Bendrųjų reikalų skyrius rengia įsakymo projektą dėl atskiro darbo grafiko. Įsakymo projektas derinamas VSAT Vilniaus rinktinės darbo reglamento nustatyta tvarka.



2. Į p a r e i g o j u VSAT Vilniaus rinktinės struktūrinių padalinių vadovus derinant darbuotojų tarnybinius pranešimus dėl atskirų darbo grafikų nustatymo, užtikrinti efektyvų VSAT Vilniaus rinktinės padalinių darbą;



3. Į s a k a u VSAT Vilniaus rinktinės struktūrinių padalinių vadovams visus darbuotojus su šiuo įsakymu supažindinti pasirašytinai ir užtikrinti įsakymo vykdymą.


4. P a v e d u įsakymo vykdymą kontroliuoti VSAT Vilniaus rinktinės vado pavaduotojui Štabo viršininkui. 


5. L a i k a u netekusiu galios VSAT Vilniaus rinktinės vado 2007 m. gruodžio 29 d. įsakymą Nr.8-684 „Dėl pareigūnų, dirbančių pamainomis, pamainų pradžios ir pabaigos laiko nustatymo“ su vėlesniais pakeitimais.

